OzLabs/hebrew-wiki-articles huggingface dataset:
בוץ' בירד

אלפרד "בוץ'" בירד הבן (באנגלית: .Alfred "Butch" Beard Jr; נולד ב-4 במאי 1947) הוא כדורסלן ומאמן עבר אמריקאי, אשר שיחק בליגת ה-NBA בין השנים 1969–1978. בעונת זכה באליפות ה-NBA כשחקן גולדן סטייט ווריורס, ולאורך 9 עונותיו בליגה רשם ממוצעים כוללים של 9.3 נקודות, 3.6 אסיסטים ו-3.4 ריבאונדים למשחק.

בין השנים 1994–1996 שימש כמאמן הראשי של קבוצת ניו ג'רזי נטס.

==קריירת תיכונים ומכללות==
בירד נולד בעיר הרדינסבורג שבקנטקי, ובבגרותו למד ב"תיכון ברקינרידג' קאונטי" המקומי. בשנתו השלישית בתיכון, 1964, הוביל את קבוצת הכדורסל שלה לגמר אליפות התיכונים של קנטקי, בו הפסידה מול "תיכון סנקה" אותה הוביל וס אנסלד. בשנה העוקבת זכה עם קבוצתו באליפות התיכונים של קנטקי, ונבחר לשחקן התיכונים המצטיין במדינה ("Kentucky Mr. Basketball").

בין השנים 1965–1969 למד באוניברסיטת לואיוויל, ובשלוש עונותיו בקבוצת הכדורסל שלה העמיד ממוצעים של 19.0 נקודות ו-6.3 ריבאונדים למשחק. בעונות 1967 ו-1968 הוליך את הקבוצה, לצדו של אנסלד, לשלב שמינית גמר טורניר אליפות המכללות (NCAA Sweet Sixteen). במשחק שמינית הגמר 1968 הפסידה לואיוויל מול אוניברסיטת יוסטון, בה שיחקו אלווין הייז ודון צ'ייני.

==קריירת משחק==
בדראפט ה-NBA{{כ}} 1969 נבחר בירד בבחירה העשירית, על ידי אטלנטה הוקס. בסיום עונת הרוקי שלו התגייס לצבא ארצות הברית למשך שנה אחת.

בעונת עבר לשחק עבור קליבלנד קאבלירס. בעונתו היחידה בקבוצה רשם שיאי קריירה של 15.4 נקודות ו-6.7 אסיסטים בממוצע למשחק, ונבחר להשתתף במשחק האולסטאר של ה-NBA לצד חברו לקבוצה ג'ון ג'ונסון.

בקיץ 1982 הועבר בטרייד לסיאטל סופרסוניקס בתמורה ללני וילקינס, ושנה לאחר מכן הועבר בטרייד נוסף לגולדן סטייט ווריורס תמורת וולט האזארד. בעונת היה הקלעי השלישי של הווריורס, אחרי ריק בארי וג'מאל וילקס, עם 12.8 נקודות למשחק, וסייע לקבוצה לזכות באליפות ה-NBA השלישית בתולדותיה. במשחק הרביעי של סדרת הגמר מול וושינגטון בולטס קלע בירד את 7 הנקודות האחרונות של קבוצתו, אשר ניצחה בתוצאה 96–95 וגברה בכך על הבולטס 4–0.

ב-4 העונות הבאות שיחק עבור קליבלנד קאבלירס וניו יורק ניקס, בטרם פרש ממשחק בדצמבר 1978, בגיל 31.

==קריירת אימון==
בין השנים 1978–1982 שימש כעוזר מאמן בניו יורק ניקס, תחת המאמנים הראשיים ויליס ריד ורד הולצמן, ובין השנים 1988–1990 היה עוזרם של ריד וביל פיץ' בניו ג'רזי נטס. ב-4 העונות הבאות היה המאמן הראשי של קבוצת הכדורסל של אוניברסיטת הווארד בוושינגטון די. סי.

בשנת 1994 מונה למאמן הראשי של ניו ג'רזי נטס, במקומו של צ'אק דיילי. בשתי עונותיו בתפקיד השיגו הנטס מאזן שלילי 32–50, ונותרו מחוץ לפלייאוף ה-NBA. השחקנים הבולטים של הקבוצה אז היו דריק קולמן, קני אנדרסון וארמן גיליאם. בסיום עונת פוטר בירד, והוחלף על ידי ג'ון קליפארי.

בין השנים 1996–1998 שימש כעוזרם של מאמני דאלאס מאבריקס, ג'ים קלימונס ודון נלסון, ובעונת היה עוזרם של גאר הרד ודארל ווקר בוושינגטון ויזארדס.

בין השנים 2001–2006 שימש כמאמן קבוצת הכדורסל של אוניברסיטת המדינה של מורגן, אשר בבולטימור, מרילנד.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני קליבלנד קאבלירס
קטגוריה:כדורסלני סיאטל סופרסוניקס
קטגוריה:כדורסלני גולדן סטייט ווריורס
קטגוריה:כדורסלני ניו יורק ניקס
קטגוריה:משתתפי משחק האולסטאר של ה-NBA
קטגוריה:מאמני כדורסל אמריקאים
קטגוריה:מאמני ניו ג'רזי נטס
קטגוריה:אמריקאים שנולדו ב-1947
פלגוניוס

פלגוניוס סלונינוס (Pelagonius Saloninus) היה רופא וטרינרי רומאי במחצית השנייה של המאה ה-4 לספירה, וסופר לטיני בעל השפעה על רפואה וטרינרית, בעיקר על סוסים.

פלגוניוס כתב את החיבור Ars Veterinaria ("על אמנות הוטרינריה"), אחד הראשונים בלטינית על רפואת סוסים.
קדם לו במעט החיבור מולומדיקינה כירוניס.
החיבור של פלגוניוס נשמר, למעט פער גדול שנוצר בשל אבדן דפים בכתב היד החשוב ביותר, רק בגרסה שנערכה על ידי עורך מאוחר יותר. בגרסה זו החיבור מורכב כמעט כולו ממרשמים והוא מנוסח בצורת מכתבים; כל פרק מכוון לנמען ספציפי ועוסק במחלה יחידה. פלגוניוס צבר את הידע שלו ממקורות לטיניים ויווניים. אחד המקורות שלו היה קולומלה; לא ברור אם השתמש בניסיון שלו עצמו. הוא התוודע לדת הפגנית, במיוחד לפולחן השמש. התרופות שהמליץ עליהן כוללות גם לחשים, כמקובל ברפואה העתיקה.

פלגוניוס הוא אחד המחברים הרבים שיצירותיהם נאספו ונשמרו בהיפיאטריקה . שרידי הטקסטים שלו עדיין קיימים בלטינית וביוונית. חיבורו שימש את מרקלוס אמפיריקוס ואת וגטיוס.

בחיבור נזכרים, בין היתר, היתרונות הרפואיים של "הביטומן של (ארץ) יהודה" ושל "אבן שלמה".

==קישורים חיצוניים==

* [https://archive.org/stream/artisveterinaria00pelauoft#page/n3/mode/2up Pelagonii Artis Veterinariae quae extant. Recensuit praefatus, commentatus est Maximilianus Ihm], 1892 
* Artis Veterinariae (פרקים 1–17), תרגום חופשי של מהדורת Maximilianus Ihm (1892) בויקיטקסט באנגלית

==הערות שוליים==

קטגוריה:וטרינרים
קטגוריה:מחברי ספרי מדע פופולרי
קטגוריה:סופרים רומאים
קטגוריה:אישים שחיו במאה ה-4
סלאמיברסרי XVII

{| class="wikitable" align="left"
|-
! colspan="3" align="center" | סלאמיברסרי XVII
|-
! colspan="3" align="center" <small>הפוסטר הרשמי של האירוע בכיכובם של בריאן קייג' ומייקל אלגין</small>
|-
! colspan="3" align="center" | מידע
|-
| ארגון || colspan="2" | Impact Wrestling
|-
| תאריך || colspan="2" |7 ביולי 2019
|-
| עיר || colspan="2" | דאלאס, טקסס
|-
| אולם || colspan="2" | ג'ילי'ס דאלאס
|-
| מספר צופים || colspan="2" | 1,200
|-
! colspan="3" | סדרת אירועי שלם וצפה של Impact Wrestling
|-
|align="center"|Rebellion
|align="center"|סלאמיברסרי XVII
|align="center"|Lucha Invades NY
|-
! colspan="3" align="center" | סדרת אירועי סלאמיברסרי
|-
|align="center"|XVI
|align="center"|סלאמיברסרי XVII
|align="center"|—
|}
סלאמיברסרי XVII היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-7 ביולי 2019, באולם ג'ילי'ס דאלאס שבדאלאס, טקסס. האירוע היה האירוע ה-15 בסדרת אירועי סלאמיברסרי.

שמונה קרבות התנהלו באירוע. בקרב המרכזי, סמי קאליהן ניצח את טסה בלנצ'רד בקרב בין מגדרי.

==הפקה==
{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|ג'וש מתיוז
|-
|דון קאליס
|-
|כרוז
|ג'פרי סקוט
|-
|rowspan="4"|שופטים
|ברנדון טולה
|-
|ג'ון אי בראבו
|-
|קריס לווין
|-
|הארי דמרג'יאן
|-
|מראיינת
|אלישיה אטוט
|}

===רקע===
באירוע Rebellion, הארגון Impact Wrestling הודיע על תאריך לאירוע הסלאמיברסרי XVII, אך לא על אולם שיקיים את האירוע. ב-14 במאי 2019, הארגון הודיע שהאירוע ייערך באולם ג'ילי'ס דאלאס שבדאלאס, טקסס.

===עלילות===
האירוע כלל קרבות שנבעו מעלילות מתוסרטות מתוכניות Impact Wrestling.

==תוצאות==
{| class="wikitable"
|-
! מס' !! תוצאות !! התניות !! זמן
|-
| 1 || ווילי מאק ניצח את ג'ייק כריסט, TJP וטריי מיגל || קרב מרובע || 10:00
|-
| 2 || הצפון (אית'ן פייג' וג'וש אלכסנדר) (א) ניצחו את The Latin American Xchange (סנטנה ואורטיז) (עם קונאן), והרסקאלז (דזמונד אקסבייר וזאכרי וונץ) || קרב זוגות משולש על אליפות הזוגות של אימפקט || 07:20
|-
| 3 || אדי אדוארדס ניצח את קילר קרוס || קרב הראשון שמדמם || 11:30
|-
| 4 || מוס ניצח את רוב ואן דאם || קרב יחידים || 13:50
|-
| 5 || טאיה ואלקירי (א) ניצחה את ג'סיקה האבוק, רוזמרי וסו יאנג || קרב מונסטר'ס בול מרובע על אליפות הנוקאאוטס של אימפקט (גייל קים שימשה כשופטת המיוחדת) || 11:45
|-
| 6 || ריץ' סוואן (א) ניצח את ג'וני אימפקט || קרב יחידים על אליפות ה-X דיוויז'ן של אימפקט || 14:55
|-
| 7 || בריאן קייג' (א) ניצח את מייקל אלגין || קרב יחידים על אליפות העולם של אימפקט || 14:10
|-
| 8 || סמי קאליהן ניצח את טסה בלנצ'רד || קרב בין מגדרי || 15:00
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2019 בארצות הברית: ספורט
איגוד תעשיית ההקלטות הספרדי

איגוד תעשיית ההקלטות הספרדי (בספרדית: Productores de Música de España; באנגלית: Spanish Music Producers ובקיצור: PROMUSICAE) הוא ארגון העוקב אחר כמעט כל ההיבטים של ענף ההקלטות בספרד. האיגוד הוקם בשנת 1958.<ref></ref>

האיגוד הוא הפדרציה הבינלאומית לתעשייה הפונוגרפית הרשמית של ספרד.

== תעודות על מכירות ==
איגוד תעשיית ההקלטות הספרדי מעניק תעודות זהב ופלטינה על מכירות של סינגלים, אלבומים ואלבומי וידאו:

===אלבום===
{| class="wikitable"
|-
! תואר !! לפני 1 בנובמבר 2005<ref></ref><ref name="Promusicae Reduces Certification Levels"></ref>!! לפני 6 בספטמבר 2009<ref></ref><ref></ref>!! לפני 1 בנובמבר 2011<ref name="SEMANA 43: del 24.10.2011 al 30.10.2011"></ref><ref></ref>!! מאז 1 בנובמבר 2011<ref name="SEMANA 43: del 24.10.2011 al 30.10.2011"/>
|-
| זהב || 50,000 || 40,000 || 30,000 || 20,000
|-
| פלטינה || 100,000 || 80,000 || 60,000 || 40,000
|-
|}

===סינגלים===
; סינגלים פיזיים

{| class="wikitable"
|-
! תואר !! לפני 1 בנובמבר 2005<ref name="Promusicae Reduces Certification Levels"/><ref></ref><ref></ref>!! לפני 1 באפריל 2007<ref></ref>!! מאז 1 באפריל 2007!! מאז 1 בינואר 2009

|-
| זהב || 25,000 || 10,000 || 10,000<ref></ref>|| הופסק
|-
| פלטינה || 50,000 || 20,000 || 25,000 || הופסק
|}

;רינגטונים והורדות דיגיטליות

{| class="wikitable"
|-
! תואר<br /><small>התואר הושקו ב-1 בינואר 2008<ref> "Note: 1) Select Song, 2) Select 2008, 3) Select Semana 1"</ref><ref></ref></small>!! לפני 1 בינואר 2009<ref></ref>!!מאז 1 בינואר 2009<br /><span style="font-size:85%;">הוחלט לשלב את הרינגטונים עם ההורדות הדיגיטליות<ref> "note: 1) Select Song, 2) Select 2009, 3) Select Semana 1"</ref><ref name="SEMANA 01: del 29.12.08 al 04.01.09"></ref></span>
|-
| זהב || 10,000 || 20,000
|-
| פלטינה || 20,000 || 40,000
|}

;סטרימינג
{| class="wikitable"
|-
! תואר
<small>התואר הושק לראשונה ב-10 בנובמבר 2013<ref></ref></small>
! מאז 10 בנובמבר 2013
|-
| זהב || 5,000,000
|-
| פלטינה || 10,000,000
|}

===אלבומי וידאו===
{| class="wikitable"
|-
! תואר !!מכירות
|-
| זהב || 10,000
|-
| פלטינה || 25,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי
* רשימת השירים הנמכרים ביותר בכל הזמנים בספרד

==קישורים חיצוניים==
* 

== הערות שוליים ==

ספרד
קטגוריה:ספרד: תרבות
איגוד תעשיית ההקלטות הפולני

איגוד תעשיית ההקלטות הפולני (בפולנית: Związek Producentów Audio-Video; באנגלית: Polish Society of the Phonographic Industry ובקיצור: ZPAV) הוא ארגון העוקב אחר כמעט כל ההיבטים של ענף ההקלטות בפולין. האיגוד הוקם ב-11 ביולי 1991.

אנדז'יי פוצ'ינסקי הוא היו"ר של איגוד תעשיית ההקלטות הפולני.

== תעודות על מכירות ==
איגוד תעשיית ההקלטות הפולני מעניק תעודות זהב, פלטינה ויהלום על מכירות של סינגלים, אלבומים ואלבומי וידאו (המספרים בסוגריים היו בתוקף להקלטות עד לשנת 2005):

{|class="wikitable" border="1"
|+מוזיקה
|-
! colspan=3 | סוג !! זהב !! פלטינה !! יהלום
|-
| colspan=3 | סינגל\סינגל מקסי || 10,000 || 20,000 || 100,000
|-
| rowspan=5 | אלבום || rowspan="2" | פופ || בינלאומי || 10,000 (20,000) || 20,000 (40,000) || 100,000 (200,000)
|-
| מקומי || 15,000 (35,000) || 30,000 (70,000) || 150,000 (350,000)
|-
| colspan=2 | קלאסי\ג'אז\בלוז || 5,000 || 10,000 || 50,000
|-
| colspan=2 | פסקול || 10,000 || 20,000 || 100,000
|-
| colspan=2 | קלאסי - פופולרי || 5,000 (10,000) || 10,000 (20,000) || 50,000 (100,000)
|}

מוענקות גם תעודות פלטינום מוכפלות, עד להגעה לרמת "יהלום" (למשל אלבום של אגניישקה חילינסקה זכה לדרגת פלטינה*3 כאשר עבר 60,000 מכירות).

{|class="wikitable" border="1"
|+וידאו
|-
! colspan=2 | Variant !! זהב !! פלטינה !! יהלום
|-
| colspan=2 | סינגל || 5,000 || 10,000 || 50,000
|-
| rowspan=2 | די וי די/|| פופ || 5,000 || 10,000 || 50,000
|-
| קלאסי\ג'אז || 2,500 || 5,000 || 25,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==

* 

== הערות שוליים ==

פולין
קטגוריה:מצעדי מוזיקה פולניים
מיכאל שטיגליץ

מיכאל שטיגליץ (7 בספטמבר 1948 – 20 בנובמבר 1996) היה קצין צה"ל בדרגת אלוף-משנה. שימש כנספח צה"ל ברוסיה, ופיקד על גדוד תותחנים 411 באגד ארטילרי 282 ועוצבת אדירים.

== ביוגרפיה ==
מיכאל שטיגליץ נולד בברית המועצות לסבטלנה וסמיון ב-1948. בברית המועצות סיים את התואר השני בארכאולוגיה ובהיסטוריה. ב-1973 עלה לישראל, אחרי מאבק עם השלטונות הסובייטים על זכותו לעלייה. בנובמבר 1974 התגייס לצה"ל כשהוא בן 26 ושובץ בחיל התותחנים. עבר הכשרה כלוחם ובשנת 1978 עבר קורס קציני מילואים.

ביוני 1980 חזר לשירות הקבע ושירת במגוון תפקידי פיקוד והדרכה. בין השנים 1986–1987 פיקד על גדוד קרן (411) השייך לאגד ארטילרי 282. בשנת 1988 יצא לקורס קציני תותחנים מתקדם בארצות הברית. בין השנים 1991–1993 פיקד על עוצבת אדירים.

בין השנים 1992–1996 שימש כנספח צה"ל ברוסיה. לאחר מכך השתחרר מן השירות בדרגת אלוף-משנה.

ב-17 בנובמבר 1996 התנדב לשירות מילואים, כדי לשמש מלווה למשלחת נציגים מאקדמיית "פרונזה" ברוסיה, אשר ביקרה בישראל.

ב-20 בנובמבר 1996 נפטר מדום לב והוא בן 48. הובא למנוחות בבית הקברות הצבאי בהר הרצל.

== משפחה ==
בשנת 1980 התחתן עם אניטה ונולדו להם שני בנים, דניאל צבי ואבינועם משה. בני הזוג התגרשו בהמשך. אחותו של מיכאל שטיגליץ היא אביטל שרנסקי, אשתו של נתן שרנסקי.

== קישורים חיצוניים ==

* 

* [https://beithatothan.org.il/נופלי-החייל/שטיגליץ-מיכאל-זל/ אל"ם מיכאל שטיגליץ] באתר חיל התותחנים ועמותת יד לתותחנים

קטגוריה:מפקדי עוצבת אדירים
קטגוריה:נספחים צבאיים ישראלים ברוסיה
קטגוריה:ישראלים ילידי ברית המועצות
קטגוריה:אלופי-משנה בצה"ל
קטגוריה:חללי צה"ל
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1948
קטגוריה:ישראלים שנפטרו ב-1996
ריקו נאסטי

מריה-ססיליה סימון קלי (באנגלית: Maria-Cecilia Simone Kelly; נולדה ב-7 במאי 1997), ידועה בשם הבמה ריקו נאסטי (Rico Nasty), היא ראפרית, פזמונאית ומפיקה מוזיקלית אמריקאית.

סינגל הפריצה שלה "Smack a Bitch", יצא לאור בשנת 2018 וזכה להצלחה בטיקטוק.<ref></ref>

== קריירה ==
ב-2014, כשהייתה בכיתה י"א, הוציאה לאור את המיקסטייפ הראשון שלה, Summer's Eve. לאחר שסיימה את לימודיה בתיכון, החלה להתמקד בקריירת המוזיקה שלה והוציאה לאור שני מיקסטייפים ב-2016, The Rico Story ו-Sugar Trap. שני המיקסטייפים זכו לתשומת לב בולטת מצד התקשורת והקהל הרחב.

ביוני 2018, חתמה קלי בחברת התקליטים אטלנטיק רקורדס והוציאה לאור את המיקסטייפ הרביעי שלה, Nasty.<ref></ref>

בינואר 2019, התארחה בלהיטה של הראפרית דוג'ה קאט, "Tia Tamera".<ref></ref>

באפריל 2019, הוציאה יחד עם המפיק קני ביטס מיקסטייפ משותף בשם Anger Management. האלבום זכה לביקורת חיובית ממגזין רולינג סטון.<ref></ref>

בשנת 2020 היא הוציאה את האלבום הראשון "Nightmare Vacation".

== דיסקוגרפיה ==
=== מיקסטייפים ===
* 2014: Summer's Eve
* 2016: The Rico Story
* 2016: Sugar Trap
* 2017: Tales of Tacobella
* 2017: Sugar Trap 2
* 2018: Nasty
* 2019: Anger Management <small>(עם קני ביטס)</small>

== קישורים חיצוניים ==

* 

== הערות שוליים ==

קטגוריה:ראפריות אמריקאיות
קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:מפיקות מוזיקליות אמריקאיות
קטגוריה:אמריקאים ממוצא פוארטו ריקני
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:זמרות-יוצרות אמריקאיות
קטגוריה:אמניות אטלנטיק רקורדס
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
מסע אל העבר

מסע אל העבר הוא אתר אינטרנט ישראלי, שהוקם בשנת 2001 ומציע להורדה משחקי וידאו ישנים ו-Abandonware מישראל ומהעולם בעלי ערך נוסטלגי.

==אודות==
לצד משחקים להורדה, הוא כולל קישורים למשחקים ישנים ברשת, וכן מידע רב בנושא, כגון סריקות של חוברות הדרכה ועטיפות דיסקים, ריכוז צ'יטים, פורום, סיקור משחקים, פתרונות לשלבים, וכן מדריכי הפעלה של תוכנות להרצת משחקים ישנים כמו DOSBox.

האתר נוסד ב-17 באוגוסט 2001, לדברי עורכי האתר, מתוך מטרה "לשמר את העולם שהלך ונעלם" של משחקים נוסטלגיים.

העיצוב המקורי של האתר (2001-2004)
הדגש באתר הוא על משחקים ישראליים (מקוריים ומתורגמים), כאשר טווח התאריכים של המשחקים המוצעים באתר הוא בקירוב שנות ה-80 ושנות ה-90 של המאה ה-20. נכון למרץ 2020, האתר כולל 404 משחקים מפיתוח ישראלי, ו-1,089 משחקים בסך הכול.

בכל עמוד של משחק, ישנו סיקור הכולל פרטים כמו שם החברה המפתחת והחברה המפיצה, שנת ההוצאה, צילומי מסך, וכן לעיתים ציון עורכי האתר וציון הגולשים, הסבר בשפה חופשית על מאפייני ומהלך המשחק, כמו גם טיפים ועזרה טכנית. עבור חלק מהמשחקים ניתן למצוא גם סריקות של פרסומות המשחק, וכן ישנה באתר "פינת קטלוגים ופרסומות", בה ניתן גם לצפות בקטלוגים ישנים של משחקי מחשב. בנוסף ישנה פינה אינטראקטיבית בשם "פינת תקליטורי האוסף" שמאפשרת לחיצה על תפריטים של אוספי משחקים שיצאו בישראל, והפניה לדפי המשחקים המתאימים.

== קישורים חיצוניים ==
* 

== הערות שוליים ==

קטגוריה:אתרי אינטרנט ישראליים
קטגוריה:משחקי מחשב
קטגוריה:נוסטלגיה
אלכסנדר אדרייאנסן

אלכסנדר אדרייאנסן (Alexander Adriaenssen; 1587 – 1661) היה צייר בארוק פלמי, שנודע בעיקר בזכות ציורי טבע דומם ושלל חיות שנצודו. הוא גם צייר נשפים עם אוכל, ושפע פרחים.<ref name=":0"></ref>

== ביוגרפיה ==
אלכסנדר אדרייאנסן נולד באנטוורפן, בנם של המלחין והנגן הלאוטה המפורסם עמנואל אדרייאנסן וסיבילה קרלין. הוא הוטבל ב־17 בינואר 1587 בכנסיית סנט ג'יימס, אנטוורפן. אחיו הצעיר וינסנט הפך לצייר סצנות קרב. אח צעיר נוסף בשם ניקלאס הפך לצייר דיוקנאות ובשנת 1612 היגר עם אמו האלמנה להארלם.<ref name=":1"></ref>

אלכסנדר נרשם כתלמידו של ארטוס ואן לאק (Artus van Laeck) בשנת 1597. בשנת 1610 הפך לחבר בגילדת לוקאס הקדוש באנטוורפן. הוא התאמן בעיקר באמנות ציור סמלי אצולה על קלף, ולכן היה רשום כצייר צבעי מים. עד מהרה התמקצע בציור בשמן והתמחה בטבע דומם. הוא הצליח לבנות את המוניטין שלו ביצירות אלה. רובנס היה מעריץ שלו, וקנה שתיים מיצירותיו של אדרייאנסן לאוסף שלו. אנתוני ואן דייק העריך גם את יצירתו של האמן וצייר את דיוקנו. הדיוקן נחקק לדפוס על ידי אנטוני ואן דר דוס .
אלכסנדר אדרייאנסן, טבע דומם עם דגים, פירות וחתול
האמן נישא למריה סילדריירס (Maria Seeldraeyers) ב־2 בפברואר 1611. לזוג נולדו 6 ילדים. צייר הקרב פטר סניירס היה הסנדק של אחד מהם ואיזבלה ברנדט, אשתו הראשונה של רובנס, הייתה הסנדקית של אחר. כשחזר אחיו ניקלאס מהולנד בשנת 1616 הוא התגורר אצל אלכסנדר.<ref name=":1" />

בשנת 1632 פיליפס מילקס הפך לתלמידו. אדריאנסן היה אחד האמנים שעבדו על הקישוטים לכניסה לאנטוורפן של הקרדינל-אינפנטה פרדיננד , המושל החדש של הולנד, בשנת 1635. רובנס היה האחראי על הפרויקט הזה. לפרויקט הנזכר צייר אדרייאנסן את סמלי 17 הפרובינציות על קשתות הניצחון שהוקמו לכבוד המושל החדש. <ref></ref>

אדרייאנסן שילם את דמי החברות בגילדה בכל שנה עד שנת 1633. הוא התגורר במרכז אנטוורפן, ליד רובנס. הוא נפטר בביתו בשנת 1661 ונקבר ב-30 באוקטובר 1661 בכנסיית סנט ג'יימס, אנטוורפן.<ref name=":0" />

== יצירתו ==
אלכסנדר אדרייאנסן, פרחים באגרטל זכוכית
אלכסנדר אדרייאנסן נודע בזכות ציורי טבע דומם של פירות ודגים. הוא גם צייר שלל צייד וארבע יצירות של פרחים. זרי פרחים מופיעים באופן קבוע בסגנון הציור טבע דומם. עבודותיו מיוחסות אליו משנת 1623 ועד 1661, אך שיא הקריירה שלו היה בערך 1630–1650. על אחד מציורי השמן, ישנה חתימה "A. Neck" היא ככל הנראה שריד מחתימתו של אלכסנדר אדרייאנסן.<ref name=":0" /><ref></ref>

אלכסנדר אדרייאנסן הושפע ממוטיבים של דומם של הצייר פרנס סניידרס וכתוצאה מכך ציורי טבע הדומם שלו כללו לעיתים קרובות עופות וחתולים חיים.

אדרייאנסן ידוע בעיקר בזכות ציור עיבוד דגים, נושא נפוץ של ציירי טבע דומם הולנדים אותם שיבץ ביותר מ־60 יצירות, יותר מכל אמן אחר באנטוורפן מהמאה ה-17. רבים מציורי הדגים שלו היו יצירות קטנות וזולות יחסית.

מבחינה סגנונית, הוא הושפע מאסכולת הציור של הארלם. הקומפוזיציות מאופיינות במערך אלכסוני א-סימטרי – משולש הנשען על אליפסות, אלה יוצרים תחושת עומק רב יותר. הוא השתמש בפלטה צבעים, שנטתה למונוכרום. מאפיין חשוב ביצירתו הוא טוהר הצבעים.<ref>Jay Jacobs, The Encyclopedia of World Art, London: Octopus, 1975</ref>

== קישורים חיצוניים ==

== הערות שוליים ==

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1587
קטגוריה:נפטרים ב-1661
לקחת את המפתחות

"לקחת את המפתחות" הוא סינגל שהוקלט על ידי הזמר הישראלי איתי לוי. השיר יצא לאור ב-17 בדצמבר 2019, כסינגל שלא מתוך אלבום, על ידי חברת התקליטים ליאם הפקות.

== רקע וכתיבה ==
השיר נכתב, הולחן והופק על ידי דולב רם ופן חזות. השיר הוא מעין בלדת פופ מיד-טמפו בה לוי מדבר על פרידתו מארוסתו, זמן קצר לאחר שהתארסו.

הסינגל עצמו סוקר על ידי יוסי חרסונסקי, אשר נתן לשיר ביקורת מעורבת תוך שהעניק לו שלושה כוכבי זהב מתוך חמישה.<ref></ref>

בסמוך לצאתו כסינגל עלה השיר לרשת הזרמת המדיה ספוטיפיי, תוך שצבר למעלה ממיליון השמעות.<ref></ref>

==וידאו קליפ==
הקליפ הנלווה לשיר, בוים על ידי דורון סרי והועלה לערוץ היוטיוב של לוי ב-17 בדצמבר 2019, בסמוך לצאת הסינגל.

נכון למאי 2021, מונה הצפיות של הקליפ ביוטיוב עומד על כ-13 מיליון.

==מיקומי שיא==

==קישורים חיצוניים==

* [https://www.nli.org.il/he/items/NNL_MUSIC_AL997007831092205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:בלדות פופ
Kiss Land

Kiss Land הוא אלבום האולפן הראשון של הזמר הקנדי דה ויקנד. האלבום יצא לאור ב-10 בספטמבר 2013. בשיר "Live for", אירח דה ויקנד את הזמר דרייק. באופן כללי, האלבום קיבל ביקורות חיוביות.

== רקע ==
ב-17 במרץ 2013 חשף דה ויקנד ששמו של אלבום האולפן הראשון שלו יהיה Kiss Land. במקור, האלבום היה צריך לצאת ב-27 באוגוסט 2013, אך ב-22 ביולי 2013 הוא נדחה ל-10 בספטמבר 2013.

== רשימת רצועות==

== מיקומי שיא ==

==קישורים חיצוניים==

קטגוריה:אלבומי בכורה מ-2013
קטגוריה:אלבומי דה ויקנד
קטגוריה:אלבומים באנגלית
קטגוריה:אלבומים שהופקו על ידי פארל ויליאמס
קטגוריה:אלבומי חברת ריפבליק רקורדס
חיבוק של שבת

חיבוק של שבת או חיבוק של שבת עם סבא טוביה היא סדרת טלוויזיה ישראלית המשודרת בערוץ הופ! החל משנת 2015.

==עלילה==
בכל פרק שני הנכדים של סבא טוביה מגיעים אליו כדי לקבל יחד את השבת, לפעמים הדברים קצת משתבשים. ודווקא אז, סבא נזכר בסיפור, והשלושה עוזבים הכל, פותחים את ארגז התחפושות ונכנסים לסיפור ומסיימים את הפרק בשיר.

== הדמויות ==
* סבא טוביה (טוביה צפיר) - הסבא של הנכדים בסדרה. בכל פרק הוא נזכר בסיפור, והשלושה עוזבים הכל, פותחים את ארגז התחפושות.
* גיא (מל מלכה) - נכדו של סבא טוביה, מגיע אליו כדי לקבל יחד את השבת.
* רוני (יסמין כלפון) - נכדתו של סבא טוביה, מגיעה אליו כדי לקבל יחד את השבת.
* יונתן (יונתן גוטליב) - נכדו של סבא טוביה, מגיע אליו כדי לקבל יחד את השבת.
* שירה (שירה שטרן) - נכדתו של סבא טוביה, מגיעה אליו כדי לקבל יחד את השבת.

== ראו גם ==
* שירים מבית סבא

== קישורים חיצוניים ==
* 

קטגוריה:ערוץ הופ!
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:טוביה צפיר
קטגוריה:סבא טוביה
Beauty Behind the Madness

Beauty Behind the Madness הוא אלבום האולפן השני של הזמר הקנדי דה ויקנד. האלבום יצא לאור ב-28 באוגוסט 2015. האלבום מכיל את השיר "Earned It" שבוצע על ידי דה וויקנד כחלק מהסרט "חמישים גוונים של אפור". באופן כללי האלבום קיבל ביקורות חיוביות.

מגזין רולינג סטון דירגו את האלבום במקום ה-442 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.<ref></ref>

== רקע ==
ב-21 ביולי 2014 יצא השיר "King Of The Fall" וב-31 ביולי יצא הסינגל "Often". במקור, שני השירים היו אמורים להיות סינגלים מהאלבום, אך לאחר שחשף מספר שירים נוספים באינסטגרם ובטוויטר וקיבל עליהם ביקורות שליליות, דה ויקנד דחה את יציאת האלבום, החליף את רוב שירי האלבום בשירים חדשים ושינה את שם האלבום. ככל הנראה, הסינגל "Often" נשאר באלבום, ובנוסף גם השיר "Tell Your Friends" לאחר שעבר שינויים קלים. הקליפ הרשמי לשיר "King Of The Fall" זמין לצפייה בערוץ היוטיוב הרשמי של הזמר, והוא אינו חלק משום אלבום.

ב-9 ביולי 2015 חשף על ידי ציוץ בטוויטר את שמו של האלבום, Beauty Behind the Madness, ובנוסף גם את עטיפת האלבום.

== רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי דה ויקנד
קטגוריה:אלבומים באנגלית
קטגוריה:אלבומים שהופקו על ידי מייק דין
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום האורבני העכשווי הטוב ביותר
קטגוריה:אלבומים זוכי פרס המוזיקה האמריקאית
קטגוריה:אלבומי חברת ריפבליק רקורדס
פיאג'ו זיפ

פיאג'יו זיפ (באיטלקית: Piaggio Zip) הם סדרות של קטנועים מתוצרת יצרנית הרכב הדו-גלגלי פיאג'ו אשר מיוצרים באיטליה משנת 1992.

==דגמים==

* "Zip", יוצר משנת 1995, מנוע קירור אוויר מסוג "Hi-PER 1".
* "Zip SP", מנוע קירור מים מסוג "Hi-PER 1".
* "Zip Cat/2t", יוצר משנת 2000, מנוע קירור אוויר מסוג "Hi-PER 2".
* "Zip SP (2000)", מנוע קירור מים מסוג "Hi-PER 2 Pro".
* "Zip 4t", יוצר משנת 2005, מנוע קירור אוויר מסוג "Hi-PER 4".
* "Zip 100", יוצר משנת 2006, מנוע קירור אוויר מסוג "Hi-PER 4".

==היסטוריה==
דגמי "פיאג'ו זיפ" מהסדרה הראשונה שווקו ברוב מדינות אירופה. בשנת 1996 הרחיב היצרן את מגוון הדגמים כולל ייצור הדגם: "Zip SP", והדגם היוקרתי יותר: "Zip Fast Rider" אשר עברו שינוי משמעותי במבנה ובעיצוב. בוצע שינוי משמעותי שהציג חזית עיצובית שונה לחלוטין לעומת הגרסה הקודמת. 

בין השנים 1995–1999 שווקו מספר דגמים בשם המסחרי "Easy Moving". 

בשנת 2001 הוצגו מגוון דגמים שעוצבו לחלוטין מחדש. מלבד לדגם 50 סמ"ק מנוע שתי פעימות, יוצרו דגמים 100 סמ"ק ו-125 סמ"ק עם מנוע מחזור ארבע פעימות.

הסדרה השנייה "Piaggio Zip 2 Cat II" מיוצרת משנת 1999.

==ממאפייני "פיאג'ו גרילו"==
* שלדה - מסגרת פלדה צינורית.
* מנוע - 1 צילינדרים, מנועים: שתי פעימות, ארבע פעימות
* מנוע קירור אוויר (סדרה ראשונה).
* תיבת הילוכים רציפה.
* בלמים: 2 בלמי תוף, החל משנת 1993 בלם דיסק קדמי לדגם "Zip Fast Rider".
* מתלים - מתלה קדמי: מזלג טלסקופי.
* הצתה אלקטרונית באמצעות דוושה.
* קיבולת מכל דלק: 4.0 ליטר (דור ראשון), 7.3 ליטר (דור שני).

== תמונות ==
<gallery mode="packed" heights="150">
קובץ:Piaggio ZIP 50.JPG | "פיאג'ו זיפ", 50 סמ"ק
קובץ:Motorroller.jpg | "פיאג'ו זיפ"
קובץ:Piaggio ZIP 125 4T - gfabio.jpg | "פיאג'ו זיפ", 125 סמ"ק
</gallery>

==ראו גם==
* פיאג'ו
* פיאג'ו ליברטי

==קישורים חיצוניים==
* 

==הערות שוליים==

קטגוריה:כלי רכב שהושקו ב-1992
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:קטנועים
סטלה דאלאס

סטלה דאלאס (באנגלית: Stella Dallas) הוא סרט דרמה אמריקאי משנת 1937 בבימויו של קינג וידור, עם ברברה סטנוויק, ג'ון בולס ואן אשלי בתפקידים הראשיים.

התסריט מבוסס על הרומן "סטלה דאלאס" משנת 1923 של אוליב היגינס פרוטי .

העיבוד הראשון לרומן היה סרט אילם בשנת 1925. בשנת 1957 הופק רימייק לסטלה דאלאס בשם "סטלה" עם בט מידלר וג'ון גודמן בתפקידים הראשיים.

ברברה סטנוויק הייתה מועמדת לפרס אוסקר לשחקנית הטובה ביותר.

אן אשלי הייתה מועמדת לפרס אוסקר לשחקנית המשנה הטובה ביותר.

== תקציר העלילה ==
סטלה מרטין (ברברה סטנוויק) היא בחורה צעירה ויפה שגרה עם הוריה ואחיה בעיירה קטנה במסצ'וסטס שרוב תושביה עובדים במנסרת עץ. היא שואפת להעלות את מעמדה החברתי. סטיבן דאלאס (ריצ'רד בויל) הוא המנכ"ל של המנסרה. הוא אביו של בנקאי עשיר שהתאבד לאחר שירד מנכסיו. בעקבות זאת גם בוטלו האירוסין של סטיבן לבחירת ליבו הלן והוא עזב הכל והתיישב בעיירה הזאת.

באמתלה של הבאת אוכל לאביה, היא מגיעה למנסרה ופוגשת "במקרה" את סטיבן הזקוק לבת זוג. מתפתח רומן שמסתיים בנישואין ובלידם בתם לורל "לולי".

הלידה גורמת לשנוי בהתנהגותה של סטלה. בניגוד לסטיבן הענוב והמנומס, היא מתחילה להתנהג באופן מוחצן במסיבות ומתרועעת עם בטלן ושתיין בשם אד מון (אלן הייל). סטיבן וסטלה לא מפסיקים לריב וכאשר הוא מקבל עבודה בניו יורק עם משכורת טובה, היא מסרבת לעבור לשם ונשארת בעיירה עם לורל. התנהגותה של סטלה היא מוחצנת ואנשים נרתעים ממנה. ביום ההולדת ה-13 של לורל הן מכינות מסיבה מושקעת ומצפות למוזמנים אבל אף אחד לא מגיע (כמו בהקיץ של אביה).

בניו יורק פוגש סטיבן את ארוסתו לשעבר הלן (ברברה או'ניל) שכעת היא אלמנה עשירה עם שלושה ילדים והקשר ביניהם נוצר מחדש. לורל המתבגרת (אן שרלי) מגיעה מדי פעם לבלות אתם והיא מתקבלת כחלק מהמשפחה.

סטיבן מבקש להתגרש מסטלה אך היא מסרבת והתנהגותה הופכת מוחצנת יותר. לורל מכירה את ריצ'רד (טים הולט) והרומן ביניהם מתהדק. סטלה מוזמנת לפגוש את אמו של ריצ'רד, ומגיעה לפגישה בשמלה צעקנית ובהתנהגות בוטה, כולם מצחקקים עליה ולורל בורחת מהמקום. רק אז מבינה סטלה שהתנהגותה גורמת נזק ללורל. היא נוסעת לניו יורק, נפגשת עם הלן ומשכנעת אותה לקבל את לורל כאחת מהמשפחה והיא מצידה תסכים לקבל גט מסטיבן שיוכל כעת להתחתן איתה. לורל מסכימה לעבור לגור בניו יורק. כאשר געגועיה לסטלה גוברים, היא מגיעה אליה וסטלה משקרת לה כי היא עומדת להינשא לאד ולעבור לדרום אמריקה. הקשר עם ריצ'רד מתהדק והם מחליטים להתחתן.

סטלה מוזמת לחתונה אבל לא רוצה "לקלקל" את החתונה בנוכחותה. היא עומדת בגשם בחוץ ומתבוננת דרך החלון הפתוח, בכומר המשיא את בני הזוג כשדמעות אושר זולגות מעיניה. זאת אחת הסצנות המפורסמות והמרגשות בהיסטוריה של הקולנוע.

== קישורים חיצוניים ==

* [http://www.tcm.turner.com/tcmdb/title/91392/Stella-Dallas/ סטלה דאלאס], באתר יוטיוב
* [http://www.tcm.turner.com/tcmdb/title/91392/Stella-Dallas סטלה דאלאס], באתר TCM

קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים אמריקאיים משנת 1937
קטגוריה:סרטי 1937
דלקן

דלקן הוא התקן אלקטרוני (בטכנולוגיית RFID) המוצמד לפתח התדלוק של כלי רכב, ומאפשר לזהות את כלי הרכב המתודלק ואת זכותו לתדלוק על חשבון הארגון שישלם את מחיר התדלוק לחברת הדלק. פרטי הזיהוי משודרים לתחנת התדלוק, וממנה מועבר החיוב לארגון שהמכונית משמשת אותו.

הרעיון להתקן זה הועלה בשנת 1983 בידי דוד קלריך בחברת "תדיראן" הישראלית, ופיתוחו הושלם בידי קלריך בשנת 1991 בחברת "אורפק", ומאז הותקן במיליוני כלי רכב בעשרות מדינות בעולם. בשנת 2017 נמכרה השליטה בחברת אורפק, שהדלקן היה המוצר העיקרי שלה, לחברת ג'ילברקו האמריקאית, לפי שווי חברה של 225 מיליון דולר.

הדלקן מפשט את תהליך התדלוק (הנוהג ברכב אינו צריך למסור למתדלק אמצעי תשלום כלשהו), מבטיח שהתדלוק יבוצע רק ברכב המורשה לכך ומספק לבעל הרכב מידע מלא על צריכת הדלק של הרכב.

== רקע להמצאה ==
עד תחילת שנות ה-80, עובדי תדיראן היו מתדלקים את רכביהם באמצעות תלושים, מנהל צי הרכב של החברה יוסף אהרונוביץ' חיפש פתרון שייעל את תהליך התדלוק ובכך יחסוך את הוצאות הדלק ויפחית את העבודה המנהלית הקשורה להנפקת התלושים. לצורך כך הוא שכר את המהנדס דוד קלריך והמתכנת דב טלמור.<ref></ref>

==הסדרי התדלוק בישראל==
מדבקת "פזומט" על פתח התדלוק של מכונית מציינת למתדלק שבמכונית מותקן דלקן
בשנים הראשונות להתקנת דלקנים בישראל קושר כל דלקן לחברת דלק יחידה, שאתה הגיע בעל צי הרכב להסכם מתאים (בחברת "פז" מותג הדלקן בשם "פזומט"). הסדר זה פגע בתחרות בשוק התדלוק, ובמיוחד פגע בחברות הדלק הקטנות, ומשום כך יזם משרד האנרגיה תקנות שיבטלו כבילה זו, ויאפשר לבעלי דלקן תדלוק בכל תחנת דלק שהותאמה לכך. תקנות אלה הותקנו באוקטובר 2011, וכדי לאפשר לתחנות הדלק להתאים עצמן לכך ניתן להן תוקף עתידי. בהתאם לכך, ומחמת עיכובים נוספים, רפורמה זו נכנסה לתוקף ב-1 בינואר 2018. אף שתחנות הרכב הותאמו לדלקן אוניברסלי, בין בעלי ציי הרכב יש עדיין המעדיפים, משיקולים עסקיים, התקשרות עם רשת תדלוק אחת.

==לקריאה נוספת==
* 

==קישורים חיצוניים==
* 
* 
* [https://www.gov.il/he/Departments/publications/reports/dalkan_camp התקן תדלוק אוניברסלי, פותח לך אפשרויות תדלוק במרבית התחנות בישראל! יותר נוח לעובדים-יותר גמישות לחברה!], באתר משרד האנרגיה, 3 בנובמבר 2019

==הערות שוליים==

קטגוריה:ישראל: המצאות
House of Balloons

House of Balloons הוא מיקסטייפ הבכורה של הזמר הקנדי דה ויקנד. המיקסטייפ יצא לאור ב-21 במרץ 2011 והיה זמין להורדה בחינם מהאתר הרשמי של הזמר. כשנה לאחר יציאת האלבום, הוציא דה ויקנד אלבום קומפילציה שנקרא Trilogy וכלל את "House Of Ballons" כחלק הראשון, ובנוסף את שני המיקסטייפים הנוספים שהוציא דה ויקנד, "Thursday" ו-"Echoes of Silence".

בספטמבר 2013, חשף דה ויקנד ש"בית הבלונים" הוא מקום אמיתי, והוא נמצא בשדרת ספנסר 65 בטורונטו, קנדה. עטיפת האלבום דורג במקום ה-41 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.<ref></ref>

== רשימת רצועות==

== נתוני מכירות ==

== קישורים חיצוניים ==

==הערות שוליים==

קטגוריה:מיקסטייפים מ-2011
קטגוריה:אלבומי דה ויקנד
קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:אלבומים שהופקו על ידי סירקט
קטגוריה:אלבומי זהב באוסטרליה
חדשות (סדרת טלוויזיה, רוסיה)

חדשות (Но́вости) הוא עיבוד רוסי לטלנובלה הארגנטינאית "Los Exitosos Pells" מז'אנר הדרמה, שהופק על ידי CostaFilm. בתחילה הסדרה כללה 160 פרקים (שהיה יותר מהמקור הארגנטינאי, שמנה 134 פרקים בלבד), אך בשל הרייטינג הנמוך והעובדה שערוץ CTC שינה את זמן ותאריך השידור של הסדרה כל הזמן, מספר הפרקים צומצם ל-60 בלבד. 

== עלילה ==
הסדרה מתרחשת בעולם הטלוויזיה. גיבוריה הם מגישי החדשות המצליחים גלב ונסטיה צ'רנובה. הם ומיליוני אנשים מעריצים אותם. אבל האושר שלהם הוא רק פיקציה, אגדה שיצרו מפיקי ערוץ TST כדי להעלות את הרייטינג של המהדטרה. עם זאת, גלאב מחליט ללכת לערוץ אחר ומדווח על כך לבוס שלו מארק. זה, מנסה ללא הצלחה לשכנע אותו להישאר, הוא מכה את ראשו בקיר וצ'רנוב נופל בתרדמת. מהר מאוד הם מוצאים לו תחליף, שדומה לו כמו שתי טיפות מים: השחקן האלמוני ולרי פולוינוב שנראה כמוהו. שחקן זה צריך לשחק את התפקיד של גלאב צ'רנוב, לא רק בעבודה, אלא גם בחייו האישיים. ולרי ממבט ראשון מתאהב בנסטיה שמחליט לעשות הכל כדי שגם היא תאהב אותו. 

== שחקנים ודמויות ==
* דנילה דונייב - גלאב צ'רנוב, מגיש טלוויזיה מצליח של ערוץ TST / ולרי פולוינוב, שחקן שנראה מאוד דומה לצ'רנוב 
* אנסטסיה מאקייבה - אנסטסיה צ'רנובה, מגישת תוכנית "כל החדשות". גלב היה נשוי לה, אבל עכשיו שונא אותו 
* יבגני מילר - סרגיי וסילייביץ' פונומרב, חבר ילדותו של פולוינוב. הרפתקן. 
* ליודמילה דרבנבה - לידיה מקרובנה, אמו של סרגיי פונומרב. 
* ולרי בארינוב - מארק בוריסוביץ' סטארודובצב, מנכ"ל ובעלים משותף של ערוץ TST. ישנן שתי תשוקות בחייו - הרייטינג ובתו תמרה, ולמענם הוא מוכן לכל דבר 
* ילנה ספונובה - רגינה נוביקובה, גרושתו של מארק. במאית בערוץ שש. מנסה לפתות את ג'לב צ'רנוב 
* מריאנה שולץ - תמרה מרקובנה סטארודובצבה, בתו של מארק, מנהלת התדמית של ערוץ TST 
* אליונה יאקובלה - ורוניקה אדוארובנה גרייבה, סגנית ועוזרתו של מארק, כמו גם פילגשו 

== פסקול ==
{| class="wikitable" border="1"
! מבצע 
! שם השיר ומחבריו 
|-
| rowspan="4" | דנילה דונייב 
| חדשות (מאת ד. דונייב, מחברי המוזיקה ד. אולין וד. דונייב) 
|-
| "Performer" (מחבר המילים ד. דונייב, מחברי המוזיקה ד. אולין וד. דונייב) 
|-
| התעטשות מהלכת (רמיקס של ג'ון אולין) (מילים מאת ד. דונייב, מחברי המוזיקה ד. דונייב) 
|-
| תהיי אשתי (ד. אולין וד. דונייב) 
|-
| עץ חג המולד 
| פרובנס (א. סולודובניקוב) 
|-
| KOOQLA 
| שקר 
|}
דנילה דונייב, שמגלם את גלב ו-ולרי בסדרה, כתב יחד עם ג'ון אולין 4 שירים ו-16 יצירות מוזיקליות ללא מילים עבור הסדרה.<ref>[http://poan.ru/component/content/article/25-tv/2939-duna «Новости»: Дунаев, Ёлка и KOOQLA]</ref>

== קישורים חיצוניים ==
 * [http://ctc.ru/projects/serials/novosti/ "חדשות"] באתר הרשמי של ערוץ הטלוויזיה "STS" 
* [http://ruskino.ru/mov/13244 "חדשות" באתר Ruskino.ru] 
== הערות שוליים ==

קטגוריה:דרמות קומיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ CTC: תוכניות וסדרות
קטגוריה:תוכניות וסדרות טלוויזיה רוסיות מבוססות על פורמט זר
שטיח שיר השירים

שטיח "שיר השירים" הוא כינויו של שטיח שעוצב על ידי יעקב קנטרוביץ' עבור מחלקת השטיחים של בצלאל, בית מדרש לאמנות ולמלאכות-אמנות. 
==תיאור==
יעקב קנטרוביץ', מנהל מחלקת השטיחים של בצלאל, עיצב את השטיח בין השנים 1910–1914. בחלקו התחתון של השטיח מופיעה הכתובת "שיר השירים", והיא העניק לו את שמו. 

עיצוב השטיח כולל מסגרת המורכבת משלושה רגיסטרים (רצועות אורך). הרגיסטר החיצוני מורכב מחזרה של הטקסט "שיר השירים". ברגיסטר הפנימי חוזר הפסוק מתוך "שיר השירים" (ב', יב'-יג') - "הנצנים נראו בארץ עת הזמיר הגיע וקול התור נשמע בארצנו התאנה חנטה פגיה והגפנים סמדר נתנו ריח". במרכז החלק התחתון של השטיח מופיע שוב הטקסט "שיר השירים". בין הפסוקים מופיע רגיסטר עיטורי ובו דימויים של ציפורים, טווסים, מזרקות מים ואשכולות גפנים. מרכז השטיח מוקדש לתיאור גן שבמרכזו עץ תמר גדול. סביבו מתוארות חיות כגון ציפורים שונות, צבי וכבש. מקור של חלק מן הדימויים, הוא באמנות הרומית-ביזנטית.

מספר שטיחים נארגו על בסיס עיצובו של קנטרוביץ' ב"בצלאל" ואחר כך בחברת-הבת לשטיחים של בצלאל - "מרבדיה". עותק של דוגמת שטיח זו הוצגה בתערוכת "בצלאל" באודסה בשנת 1911. תוכנית לדגם מצויה באוסף יצחק אינהורן. היא הוצגה, לצד שני שטיחים מדגם זה, בתערוכה '"בצלאל" של שץ' במוזיאון ישראל (ה'תשמ"ג).
אחד מן השטיחים המוקדמים, שמקורו באוסף אלן ב. סליפקה, נמצאה כיום באוסף מוזיאון ישראל. במוזיאון נמצא גם שטיח נוסף, שנוצר בתקופה מאוחרת יותר על ידי "מרבדיה". עותקים נוספים נמצאים באוספים פרטיים. 

==הערות שוליים==

קטגוריה:אוסף מוזיאון ישראל
קטגוריה:ציורים בעלי מוטיב יהודי
קטגוריה:בצלאל, בית מדרש לאמנות ולמלאכות-אמנות
שיר השירים
קטגוריה:שיר השירים באמנות
יעקב קנטרוביץ' (אמן)

אביעזר יעקב קנטרוביץ (קנטורוביץ) (8 ביולי 1890 (כ' בתמוז ה'תר"ן) – 11 באוגוסט 1961) היה אמן ישראלי, יליד האימפריה הרוסית, ראש מחלקת השטיחים של בצלאל, בית מדרש לאמנות ולמלאכות-אמנות.

==ביוגרפיה==
אביעזר יעקב קנטרוביץ נולד בקלצק שבפלך מינסק, האימפריה הרוסית (כיום בלארוס), בשנת 1890. סבו מצד אמו היה אומן חיטוב בעץ. בנעוריו, נמשך לציונות בעקבות אחותו, נתמה רישה רפופורט. הוא ברח לעיר אודסה, שם התקבל לבית ספר לאמנות והיה פעיל ציוני. בין היתר, ייסד אגודה מקומית בשם "פועלי ציון". בשנת 1905 עלה לארץ ישראל באופן בלתי חוקי והתיישב בפתח תקווה. שם עסק בחקלאות, והיה בין מייסדי מפלגת "הפועל הצעיר". בשנת 1906 החל ללמוד בבצלאל. בשנת 1908 הצטרף למחלק השטיחים של בית הספר, ואחר כך מונה למנהלה. בשנת 1911 נסע להשתלמות במלאכת השטיחים באיסטנבול. באותה עת היה חבר בקומונה הראשונה לכלכלה משותפת ביחד עם דוד אידלסון, ראובן ליפשיץ ואחרים.

בתקופת מלחמת העולם הראשונה גויס לצבא האימפריה העות'מאנית, ושירת בחצי האי סיני בתפקידי סניטריה , ובתפקידים נוספים במפקדת הצבא. לאחר המלחמה, בין השנים 1924-1920 עבד ב"מרבדיה" של בצלאל, ובין השנים 1924–1931 ב"מרבדיה" החדשה. בשנת 1931 עבר להתגורר בתל אביב. בין היתר הקים קנטרוביץ בית ספר לשטיחים מטעם ויצו (1936) ומטעם אורט (1949).

קנטרוביץ נפטר ב-11 באוגוסט 1961 ונקבר בבית העלמין קריית שאול שבתל אביב.

==השכלה==
* 1903 - בית ספר לאמנות, אודסה, האימפריה הרוסית
* 1906 – 1908 בצלאל, בית מדרש לאמנות ולמלאכות-אמנות, ירושלים
* 1911 - השתלמות, אריגת שטיחים, איסטנבול, האימפריה העות'מאנית

==הוראה==
* 1908–? מחלקת השטיחים, בצלאל, בית מדרש לאמנות ולמלאכות-אמנות, ירושלים

==קישורים חיצוניים==

*[https://museum.imj.org.il/artcenter/newsite/he/?artist=קנטרוביץ,%20אביעזר%20יעקב&list=ק יעקב קנטרוביץ'], באתר מרכז המידע לאמנות ישראלית, מוזיאון ישראל
*
*[http://petah-tikva.rishonim.org.il/colonystory/people/founderpage/?itemId=765 יעקב קנטרוביץ'], באתר המוזיאון לתולדות פתח תקווה
* 

== הערות שוליים ==

קטגוריה:ציירים ישראלים
קטגוריה:אנשי העלייה השנייה
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:סגל בצלאל, בית מדרש לאמנות ולמלאכות-אמנות
קטגוריה:ישראלים שנולדו ב-1890
קטגוריה:ישראלים שנפטרו ב-1961
יחסי דנמרק–כווית

יחסי דנמרק–כווית הם היחסים הדו-צדדיים שבין ממלכת דנמרק לבין מדינת כווית. שתי המדינות כוננו יחסים דיפלומטיים ביניהן ב-25 באפריל 1964. דנמרק מיוצגת בכווית באמצעות השגרירות שלה בריאד, ערב הסעודית, ויש לה גם קונסוליה בכווית סיטי. כווית מיוצגת בדנמרק באמצעות השגרירות שלה בסטוקהולם, שוודיה וכן יש לה שגרירות בקופנהגן.

== היסטוריה ==
שתי המדינות כוננו יחסים דיפלומטיים ביניהן ב-25 באפריל 1964. 

היחסים בין שתי המדינות עלו על שרטון ב-2006 עם פרשת קריקטורות מוחמד כשפורסמו בעיתון דני מספר קריקטורות של מוחמד, ובשנת 2008 העלו כמה חברי פרלמנט בכווית את הדרישה לנתק את היחסים עם דנמרק. במהלך העשור השני של המאה ה-21 החלו היחסים להשתקם וב-2015 ביקרה ראש ממשלת דנמרק הלה ת'ורנינג שמידט בכווית ונפגשה עם אמיר כווית סבאח אל-אחמד אל-ג'אבר א-סבאח.

== סחר ==
בשנת 2018 הסתכם היקף הסחר בין המדינות בכ-120 מיליון דולר, כשעיקר הייצוא מדנמרק לכווית כלל מכונות ומוצרים רפואיים ואילו עיקר הייצוא מכווית לדנמרק כלל מוצרים רפואיים.

== קישורים חיצוניים ==
* [https://www.consulate-info.com/consulate/14561/Denmark-in-Kuwait-City קונסוליית דנמרק בכווית סיטי], באתר Consulate-Info.com

== הערות שוליים ==
נמל התעופה הבין-לאומי אירקוטסק

נמל התעופה הבין-לאומי אירקוטסק (ברוסית: Международный Аэропорт Иркутск) הוא נמל תעופה בינלאומי בפאתי העיר אירקוטסק, בקרבת אגם בייקאל שבסיביר, רוסיה.

==היסטוריה==
נמל התעופה נפתח ב-24 ביוני 1925 כאשר שישה מטוסים נחתו בנמל התעופה במסגרת קו מוסקבה-אירקוטסק-אולן בטור-בייג'ינג.

באוגוסט 1932 הופעל קו משדה התעופה למוגוצ'ה שבמחוז צ'יטה.

ב-30 בדצמבר 1954 בהתאם לצו ממשלת ברית המועצות מס' 2412–1153 קיבל נמל התעופה מעמד של נמל תעופה בין-לאומי.

ב-14 באוקטובר 2008 הושלמה הארכת מסלול ההמראה ב-400 מטר.

==קישורים חיצוניים==

* 

אירקוטסק
קטגוריה:אירקוטסק
תורמן ארנולד

תורמן ארנולד (באנגלית: Thurman Arnold; 2 ביוני 1891 – 7 בנובמבר 1969) היה מנהל חטיבת ההגבלים העסקיים במשרד המשפטים האמריקאי, בתקופתו של הנשיא פרנקלין דלאנו רוזוולט, בשנים 1938 עד 1943. בהמשך שימש כשופט בבית המשפט הפדרלי לערעורים במחוז קולומביה. לפני שעבר לוושינגטון ב-1938 שימש כראש עיריית לאראמי בויומינג, ואחר כך כפרופסור בבית הספר למשפטים באוניברסיטת ייל.
== חייו ==
את לימודיו הגבוהים החל בוובאש קולג', עבר לאוניברסיטת פרינסטון ושם השלים ב-1911 את התואר הראשון. ב-1914 סיים תואר במשפטים בבית הספר הרווארד למשפטים. ב-1917 נישא לפרנסס לונגן ארנולד.

ב-1921 נבחר לחבר בבית הנבחרים של ויומינג, ובשנים 1923–1924 שימש כראש עירייה. שימש כמרצה באוניברסיטת ויומינג מ-1921 ועד 1926. בשנים 1927 עד 1930 כיהן כדיקן במכללה למשפטים של אוניברסיטת מערב וירג'יניה. היה פרופסור אורח באוניברסיטת ייל ב-1930 עד 1931, ואחר כך כפרופסור למשפטים במקום עד 1938. היה יועץ מיוחד בהקשר לחוק ההתאמה החקלאית. שימש כראש חטיבה במשרד המשפטים האמריקאי מ-1938 עד 1943.

בפברואר 1943 הציע הנשיא רוזוולט את ארנולד לשופט בבית המשפט הפדרלי לערעורים במחוז קולומביה, והוא שימש כשופט שם עד התפטרותו ב-1945.

אחרי כן שימש כעורך דין במגזר הפרטי וייסד יחד עם פול פורטר ואייב פורטאס את משרד ארנולד ופורטר.

ארנולד נפטר ב-7 בנובמבר 1969.

==קישורים חיצוניים==

* 

==הערות שוליים==

קטגוריה:חוקרי משפט אמריקאים
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:חברי בית המחוקקים של ויומינג
קטגוריה:ראשי עיריות בארצות הברית
קטגוריה:שופטי בית המשפט הפדרלי לערעורים במחוז קולומביה
קטגוריה:סגל מחלקת המשפטים של ארצות הברית
קטגוריה:אמריקאים שנולדו ב-1891
קטגוריה:אמריקאים שנפטרו ב-1969
The Essential Dixie Chicks

The Essential Dixie Chicks (בעברית: דיקסי צ'יקס החיוניות) הוא אלבום אוסף של להקת הבנות דיקסי צ'יקס אשר יצא ב-24 באוגוסט 2010 על ידי סוני מיוזיק כחלק מסדרת האלבומים שלהם: "The Essential series". האלבום יצא במדינות כמו קנדה, ניו זילנד ואוסטרליה ובארצות הברית יצא באוקטובר אותה שנה. האלבום מכיל שני דיסקים אשר כל דיסק מכיל 15 שירים של הלהקה מכל הזמנים.

== רשימת רצועות ==
===דיסק 1===
# "Not Ready to Make Nice"
# "The Long Way Around"
# "Easy Silence"
# "Lubbock or Leave It"
# "Bitter End"
# "Silent House"
# "Lullaby"
# "Everybody Knows"
# "Long Time Gone"
# "Travelin' Soldier"
# "Landslide"
# "Lil' Jack Slade"
# "Truth No. 2"
# "White Trash Wedding"
# "Top of the World"

=== דיסק 2 ===
# "Ready to Run"
# "Cowboy Take Me Away"
# "Goodbye Earl"
# "Some Days You Gotta Dance"
# "Heartbreak Town"
# "Sin Wagon"
# "Without You"
# "Let Him Fly"
# "Wide Open Spaces"
# "There's Your Trouble"
# "You Were Mine"
# "I Can Love You Better"
# "Tonight the Heartache's on Me"
# "Give It Up or Let Me Go"
# "I Believe in Love"

== מיקומי שיא ==

== נתוני מכירות ==
{| class="wikitable"
|-
! מקום
! תארים
|-
! אוסטרליה (ARIA)<ref></ref>
| פלטינה
|-
!בריטניה (BPI)<ref></ref>
|כסף
|}

==קישורים חיצוניים==

== הערות שוליים ==

קטגוריה:אלבומי הצ'יקס
קטגוריה:אלבומי קאנטרי
ריי סרמרד

ריי סרמרד (באנגלית: Rae Sremmurd) הוא צמד היפ הופ אמריקאי שמקורו בטופלו, מיסיסיפי. הצמד מורכב משני האחים, סלים ג'ימי וסוואה לי.<ref></ref>

== ביוגרפיה ==
אקוויל איבן שמון בראון (הידוע גם בשם סלים ג'ימי) ואחיו הקטן חליף מאליק אבן שמון בראון (הידוע גם בשם סוואה לי) נולדו באינגלווד שבקליפורניה.<ref></ref> הם גדלו עם אמם, ברנדט ווקר,<ref></ref> ואחיהם, מייקל. אביהם נטש את משפחתו כמה שנים לאחר הולדת בניו.<ref name=":0"></ref> אמם עבדה בצבא והועברה בקביעות למדינות שונות. המשפחה עברה מספר פעמים, עזבה את קליפורניה למיסיסיפי ומרילנד ובסופו של דבר התיישבה במחנה הצבאי פורט הוד בטקסס.<ref name=":0" /><ref></ref> שני האחים התחילו להתאמן, לרקוד ולכתוב מוזיקה יחד בגיל צעיר.<ref></ref> כששני הנערים היו בחטיבת הביניים, המשפחה עזבה את טקסס וחזרה למיסיסיפי כדי להצטרף לבן זוגה החדש של אמם, פלויד סאליבן, לאחר שעזבה את הצבא.<ref name=":0" /> הם התיישבו בעיר טופלו שבמיסיסיפי בפרויקטים של דיור ידוע לשמצה ברחוב אידה,<ref></ref> בהם התגורר אביהם החורג. לזוג הצעיר נולד בן בשם פלויד ג'וניור סאליבן. כדי לפרנס את המשפחה ולשמור על הנערים בבית הספר מכר אביהם החורג סמים.<ref name=":0" />

== היסטוריה ==
בינואר 2015 הוציא הצמד את אלבום הבכורה שלהם, SremmLife. האלבום זכה במעמד "אלבום פלטינה" מטעם איגוד תעשיית ההקלטות האמריקאי.<ref></ref>

באוגוסט 2016 הוציא הצמד את אלבומם השני, SremmLife 2. הצמד ידוע בעיקר בזכות הסינגל שלהם ""Black Beatles" מתוך אלבומם השני, שהגיע בשיאו למקום הראשון בבילבורד הוט 100,<ref></ref> תוך שהגיע לעשירייה הפותחת במצעדים במדינות שונות, ביניהם ישראל.<ref></ref> כמו כן, הצמד סינגלים נוספים בעלי הסמכת פלטינה, כמו "No Type", "No Flex Zone" ו- "Swang".

ב-4 במאי 2018 הוציאו את אלבומם השלישי, SR3MM. האלבום שימש כאלבום משולש.<ref></ref>

== דיסקוגרפיה ==
=== אלבומי אולפן ===
* 2015: SremmLife
* 2016: SremmLife 2
* 2018: SR3MM

=== מיקסטייפים ===
* 2011: Party Animal
* 2012: Three Stooges Mixtape
* 2016: Trail Mix

== קישורים חיצוניים ==

* 

== הערות שוליים ==

קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:אמני אינטרסקופ רקורדס
קטגוריה:להקות שהוקמו בשנת 2013
קטגוריה:זוכי פרסי ה-BET: מוזיקה: הלהקה הטובה ביותר
יחסי דנמרק–עומאן

יחסי דנמרק–עומאן הם היחסים הבילטרליים שבין ממלכת דנמרק לבין סולטנות עומאן. שתי המדינות כוננו יחסים דיפלומטיים ב-9 ביולי1979.

דנמרק מיוצגת בעומאן באמצעות השגרירות שלה בריאד, ערב הסעודית וכמו כן יש לה קונסוליה במסקט; עומאן מיוצגת בדנמרק באמצעות השגרירות שלה בברלין.

== סחר ==
בשנת 2018 הסתכם היקף הסחר בין המדינות בכ-120 מיליון דולר. עיקר הייצוא מדנמרק לעומאן כלל מוצרי חלב, ביצים, דבש ודגנים, ואילו עיקר הייצוא מעומאן לדנמרק כלל מכונות וכלי רכב.

== הערות שוליים ==
Top of the World Tour: Live

Top of the World Tour: Live הוא אלבום ההופעה הראשון של להקת הקאנטרי דיקסי צ'יקס אשר יצא ב-25 בנובמבר 2003, על ידי חברת התקליטים קולומביה רקורדס.

== רקע וביקורת ==
אלבום זה מתעד את סיבוב ההופעות המצליח שלהן "Top of the World Tour". נכון למרץ 2020 מכירות האלבום עומדות על מיליון עותקים בארצות הברית מה שמזכה אותו למעמד פלטינה. גם באוסטרליה האלבום זכה להצלחה ונהיה זכאי למעמד פלטינה.

האלבום זכה לביקורות חיוביות. מאתר About.com הוא קיבל ציון של 5 מתוך 5 כוכבים, מאתר "AllMusic" הוא קיבל ציון של 4 כוכבים מתוך 5 ובמגזינים Q ורולינג סטון הוא קיבל 3.

== רשימת רצועות ==

==קישורים חיצוניים==

קטגוריה:אלבומי הצ'יקס
קטגוריה:אלבומי קאנטרי
ישנו קוצר ומוות שמו

איור בספר שירה גרמנית משנת 1660
ישנו קוצר ומוות שמו (בגרמנית: Es ist ein Schnitter, heißt der Tod) הוא מזמור גרמני עממי מן המאה ה-17.
המזמור מתאר את עוצמתו המיידית של המוות (המואנש בדמותו של קוֹצֵר) אל מול אפסותם והבלותם הארעית של בני האנוש.

==רקע היסטורי==
על פי זיגפריד בֶּקֶר מהפקולטה למדעי החברה והפילוסופיה באוניברסיטת מרבורג, המזמור נכתב על רקע זוועות מלחמת שלושים השנים והמגפות שהתפשטו ברחבי אירופה ההרוסה בשנים שבמהלכה ולאחריה, כתוצאה מתנועות מאסיביות של אוכלוסייה מוכת רעב ומחלות מידבקות מאזורים שנכבשו לאזורים אחרים. תנועות אוכלוסייה מאסיביות אלה גרמו להמשך הפצה של המגפות בערים הצפופות, חסרות אמצעי היגיינה, וקיבועו בתודעה של המוות כנמצא בכל מקום ובכל זמן. תיאורים של מלאך המוות כאוחז בחרמש וקוצר פרחים כאלגוריה לבני האדם משלבת תיאורי כתבים מן המאה ה-14 עם תיאורים מן המקרא והברית החדשה.

תיאורים תקופתיים של גופות מרוטשות אכולות רימה וחולדות שימשו בסיס לטקסט המפורש והקשה המופיע במזמור. עם זאת, בסופו של המזמור מובעת התקווה לעתיד של ניצחון החיים על המוות במהלך הדורות הבאים.

==גרסאות==
הגרסה המוקדמת ביותר של המזמור הוא עלון כנסייתי מודפס משנת 1638 שנכתב לכבוד מותו של אציל צעיר מרגנסבורג בשנת 1637, אשר הכיל 16 בתים. כבכל הפואמות העממיות, אורך הטקסט משתנה, וכך גם מספר הבתים במזמור בהתאם לגרסאות שונות של המשכתבים. כך למשל הגרסה משנת 1640 מחזיקה שמונים בתים.
הטקסט מופיע גם בספרי מזמורים קתוליים מן המאה ה-17 וה-18 בעיקר בספרי המזמורים של הכומר מרטין מקוכם אך גם של אחרים ובשמות שונים ("המוות של הקוצר", "שיר הקוצר" – "Schnitterlied").

פרסום המזמור בשנת 1806 באסופה הספרותית של שירה גרמנית עממית, קרן הפלא של הנער החזירה אותו לתודעה הציבורית במהלך המאה ה-19, ובמהלכה פרסמו מתרגמים נוספים גרסאות ועיבודים נוספים של הטקסט המקורי. מוזיקאים רבים ובהם מנדלסון, שומאן בראהמס ואחרים, חיברו לחנים למילות המזמור.

בסקירתו אודות קרן הפלא של הנער מתאר גתה את המזמור כ"שירת מוות של הכנסייה הקתולית שראויה להיות פרוטסטנטית".
המשורר והסופר הגרמני בן התקופה הרומנטית קלמנס ברנטנו הרבה לצטט את המזמור בעבודותיו כבר בתחילת המאה ה-19, תוך ביצוע עריכה ושיכתוב משמעותיים של הטקסט אך בשנים שלאחר מכן חזר להשתמש בגרסאות מדויקות יותר של המקור.

קטעים מן המזמור ממשיכים להיות מצוטטים גם ביצירות מודרניות מו למשל ב"ברלין אלכסנדרפלאץ" של ריינר ורנר פאסבינדר משנת 1980 או בסדרת ספרי הפשע הגרמנית "המפקח קלופטינגר" משנות האלפיים.

המזמור תורגם לעברית על ידי יוסף אחאי וגרסה שלו על פי לחן של יוהנס בראהמס בוצעה בשנת 1954 על ידי מקהלת קיבוץ בארי.

==קישורים חיצוניים==

* [http://www.personalschriften.de/leichenpredigten/artikelserien/artikelansicht/details/rosina-boche-gest-1659.html אודות השיר] 

קטגוריה:גרמניה: היסטוריה
קטגוריה:שירה גרמנית
קטגוריה:יצירות המאה ה-17
קטגוריה:המוות בתרבות ובאמנות
דמיטרי נאגייב

דמיטרי ולדימירוביץ' נאגייב (נולד ב-4 באפריל 1967 בלנינגרד, שבברית המועצות) הוא שחקן רוסי, מגיש טלוויזיה, מוזיקאי, מנחה ומגיש רדיו. בשנת 1991 סיים את לימודיו במכון הממלכתי לתיאטרון, מוזיקה וקולנוע של לנינגרד.

== ראשית חייו ==
אבותיו של דמיטרי נאגייב עברו לטורקמניסטן מאירן לאחר מלחמת העולם הראשונה.<ref name="Name"></ref> בדרך למדינה זרה הם היו מורעבים כולם, כולל סבו של דמיטרי, שהיה בן 9.<ref name="pressa">[http://www.m-rnagiev.ru/main.php?id=pressa06&rid=745 «Газета по-Киевски» — «Этот наглый Нагиев» | Официальный сайт Дмитрия Нагиева]</ref> <ref>[http://tomsk.fm/watch/319009 TOMSK.FM: Дмитрий Нагиев о деде-ветеране. Сводки с личного фронта]</ref> דמיטרי מצטט לעיתים קרובות את סבו בתוכניות הטלוויזיה שלו ומייחס לו ציטוטים מצחיקים כשהוא מתלוצץ. דמיטרי עצמו עסק בסמבו והתעמלות ספורט בבית הספר. הוא קיבל את התואר אלוף הנוער באליפות ברית המועצות בשנות השמונים. לאחר סיום לימודיו במכון האלקטרוטכני בשנת 1989, שירת בצבא (כוחות ההגנה האווירית). הוא חזר מהצבא עם אף שבור, צלעות ובעיות בעצביו. כתוצאה מכך, הצד הימני העליון של פניו משותק - תאונה שגרמה לנאגייב לפזילה בעין. הוא משתמש בה בסצנות קומיות.

== קריירה ==
לאחר שסיים את לימודיו באקדמיה לאמנות התיאטרון של סנקט פטרבורג בשנת 1991, הוא עבד בתיאטרון "ורמיה", ואז הנחה את "רדיו-מודרני" ו-4 פעמים הוכתר בהצבעת המאזינים לשדרן הרדיו הטוב ביותר במדינה.<ref name=":0">[http://www.sobaka.ru/city/cinema/31280/#pr Дмитрий Нагиев: «Я патриот, далекий от пьяных криков Россия, вперед!»]</ref> כמו כן, הוא עבד במועדונים ובתחרויות יופי. בשנת 1997 יצר דמיטרי מופע מחברים באולם הריקודים בסנקט פטרבורג "יבשת". הוא הציג חדרי איפור ותיאטרון וארגן מכירות פומביות קומיות עם אמנים שונים. בשנת 1997 הוא קיבל את התפקיד הראשי הראשון שלו בסרט "גיא".

בשנים 2010 ו-2011 היה מנחה בטקס הענקת פרמיה של פיטר FM.

== פילמוגרפיה נבחרת ==

== קישורים חיצוניים ==

* 

== הערות שוליים ==

קטגוריה:דפים עם תרגומים שלא נסקרו
קטגוריה:שחקני קולנוע וטלוויזיה רוסים
קטגוריה:מוזיקאים רוסים
קטגוריה:מנחי טלוויזיה רוסים
קטגוריה:שדרני רדיו וטלוויזיה רוסים
קטגוריה:אישים ממוצא גרמני
קטגוריה:רוסים שנולדו ב-1967